alexandrainst/scandi-wiki huggingface dataset:
Peter Müller (skihopper)

Peter Müller (født 25. oktober 1934, død 29. september 2005) var en østerriksk skihopper. Han deltok i den tysk-østerrikske hoppuka i perioden 1957-1966 og ble nummer 6 sammenlagt i 1964/65. Hans beste plassering i enkeltrenn i hoppuka var 8.-plass i Bischofshofen 6. januar 1965. Müller deltok i VM i 1958 og 1962, med 17.-plass i storbakken i Zakopane i 1962 som beste plassering.

Peter Müller ble østerriksk mester i 1957.

Referanser

Kilder 
 Skiclub Bischofshofen: Spitzensportler im Bischofshofener Skilauf (s. 476, besøkt 4. juni 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

Eksterne lenker 
 

Østerrikske skihoppere
Fødsler i 1934
Dødsfall i 2005
Langevåg Idrettslag

Langevåg Idrettslag (stiftet 1920) er et idrettslag fra Langevåg i Sula, Møre og Romsdal.

Fotball
A-laget i fotball spiller i 2015 i 4. divisjon.

I 1921 ble første kamp spilt på hjemmebanen, Langevåg Stadion. Kampen endte med 0-7 tap mot Sykkylven. Ny gressbane ble åpnet 10. juli 1961, og publikumsrekorden ble satt samme år: 7 700 tilskuere møtte opp for å se kvalifiseringskampen mot Steinkjer, om spill i Hovedserien 1961–62 (nå Tippeligaen). Kampen endte 3-3, men Langevåg tapte returkampen med ett mål.

Langevåg har hatt en spiller på det norske A-landslaget for kvinner, Cecilie Fiskerstrand.

Tabell

Nåværende ALags-spillere:

Kjente utøvere
 Reidar Vågnes, fotball - spiller og trener
 Isak Dybvik Määttä, fotballspiller

Eksterne lenker
 

Idrettslag i Møre og Romsdal
Idrettslag etablert i 1928
Fotballag i Møre og Romsdal
Fotballag etablert i 1928
Sport i Sula
The Douglas Group

The Douglas Group er et norsk-amerikansk soul/R&B-band basert i Oslo. Bandet består av Adam Douglas, Iver Olav Erstad, Per Øystein Erstad og Jon Reidar Furulund. Bandet regnes som et av de mest lovende bandene i Norge og de ga ut deres første plate, No More Than Necessary, 3. juni 2011.

Norske musikkgrupper
Sean Hayes

Sean Hayes (født 26. juni 1970 i Chicago i Illinois) er en amerikansk skuespiller og komiker.

Etter eksamen fra Glenbard West High School i Glen Ellyn i Illinois studerte Hayes ved Illinois State University. Hayes arbeidet som klassisk pianist, og fungerte som leder for Pheasant Run Theater i St. Charles i Illinois. Han har også komponert originalmusikk for en oppsetning av skuespillet Antigone ved Steppenwolf Theatre Company i Chicago. Hayes flyttet til Los Angeles i 1995, hvor han fant arbeid som en stand-up-komiker og skuespiller.

Som tenåring var Hayes med i filmen Styrkeprøven (1986), som ble filmet på skolen Glenbard West, som Hayes studerte ved. Han debuterte som profesjonell skuespiller i den uavhengige filmen Billy's Hollywood Screen Kiss (1998). Kort tid senere fikk Hayes rollen som Jack McFarland i TV-serien Will & Grace, som han vant en Emmy-pris, fire SAG-priser og seks Golden Globe-nominasjoner for. Han har også portrettert komikeren Jerry Lewis i TV-filmen Martin and Lewis. Hayes var vert for den 64. Tony-utdelingen 13. juni 2010 på TV-kanalen CBS. I 2010 hadde Hayes rollen som Mr. Tinkles, en ond hvit perserkatt, i Som hund og katt: Kittys hevn, som var oppfølgeren til Som hund og katt (2001). 

I flere år avviste Hayes å diskutere sin seksuelle legning fordi han trodde publikum da ville være mer fordomsfrie overfor ham. I et intervju med magasinet The Advocate i april 2010 antydet han at han var homofil.

Referanser

Eksterne lenker 
 
 

Skuespillere fra USA
Komikere fra USA
Emmy-vinnere
Personer fra Chicago
Fødsler i 1970
Chris Sarandon

Chris Sarandon (født 24. juli 1942 i Beckley i Vest-Virginia) er en amerikansk skuespiller.

Skuespillerkarriere 
I 1968 flyttet Sarandon fra Vest-Virginia til New York, der han fikk sin første TV-rolle, som dr. Tom Halvorsen i The Guiding Light (1969–1973). Han spilte i TV-filmen The Satan Murders (1974) før han fikk en rolle i Dog Day Afternoon i 1975.

I 1991 opptrådte Sarandon på Broadway for første gang.

Sarandon er best kjent for sine roller som Prins Humperdinck i filmen The Princess Bride (1987), vampyren Jerry Dandridge i Fright Night, etterforsker Mike Norris i filmen Child’s Play (1988), og Jack Skellington i The Nightmare Before Christmas. Sarandon ble nominert til en Oscar for beste mannlige birolle for rollen som Leon i filmen Dog Day Afternoon.

Utdannelse og ekteskap 
Sarandon gikk på Woodrow Wilson High School i Beckley og studerte deretter ved West Virginia University. Han tok en mastergrad i teaterkunnskap ved The Catholic University of America (CUA) i Washington, DC, hvor han møtte sin første kone, skuespilleren Susan Sarandon. De giftet seg i 1968, og tok ut skilsmisse i 1979. I 1980 giftet Chris Sarandon seg med fotomodellen Lisa Ann Cooper; de fikk tre barn, Stephanie, Alexis, og Michael Sarandon. Ekteparet skilte seg i 1989. Chris Sarandon giftet seg for tredje gang i 1994, med skuespilleren og sangeren Joanna Gleason.

Referanser

Eksterne lenker 
 

Skuespillere fra USA
Personer fra Raleigh County i Vest-Virginia
Glenn Quinn

Glenn Martin Christopher Francis Quinn (1970–2002) var en irsk skuespiller på TV og film.

Som tenåring spilte han trommer i et rockeband ved navn Revival. Han var også med i produksjoner ved små lokale teatre. Samtidig hadde han strøjobber på kraftverk, restauranter og andre steder før han begynte en karriere som skuespiller. Quinn er kjent for rollen som Mark Healy i den amerikanske sitcom-serien Roseanne, og som Doyle, en halv-demon, på TV-serien Angel mellom 1999 og 2004, som var en spinoffserie av Buffy the Vampire Slayer. I 1991 hadde Quinn sin første store rolle i en film. Senere hadde Quinn mer synlige roller, både på TV og film. I tillegg til å arbeide som skuespiller eide Quinn nattklubben Goldfinger som ligger i Los Angeles i California. Quinn ble funnet død 3. desember 2002 etter en overdose. Han ble 32 år gammel. Politi og obduksjonsrapporter avslørte at dødsårsaken kunne være en utilsiktet overdose heroin.

Referanser

Eksterne lenker 
 

Irske skuespillere
Personer fra Dublin
Liberty (album)

Liberty er et musikkalbum av Anette Askvik, utgitt den 7. mars 2011. Dette er hennes debutalbum som soloartist.

11.mai 2011 ble plata en del av Innkjøpsordningen for musikk. 555 eksemplarer ble sendt ut til forskjellige offentlige biblioteker og institusjoner.

Sporliste

 «Liberty»
 «The Bird Song»
 «April»
 «Under the Talest Tree»
 «Blue Lights»
 «Time to Move On»
 «Bring Her Home»
 «Without Permission»
 «You Shoot Me»
 «Days Like This»

Eksterne lenker
 Kulturådets innkjøpsordning, 11. mai 2011.

Debutalbum fra 2011
Norske musikkalbum
Rudi Gering

Rudi Gering (født 1917 i Gehlberg, Thüringen, død 1998 eller 1999 i Bayern) var en tysk skihopper. Han vant skiflygingsrennet i Planica i 1941 og satte verdensrekord med 108 og 118 meter.

Etter 2. verdenskrig flyttet han fra Thüringen til Bayern. I februar 1949 satte han bakkerekord i storbakken i Bischofshofen i Østerrike med 100 meter. Gering var også involvert i planleggingen av skiflygingsbakken i Oberstdorf, sammen med «Oberstdorf-trioen» Heini Klopfer, Sepp Weiler og Toni Brutscher.

Etter at han ga seg som skihopper, bygde han et hotell i Tutzing ved Starnberger See. Han drev også en trelasthandel i Oberstdorf. For å finansierel byggingen av skiflygingsbakken i Oberstdorf, solgte han hodetørklær.

Referanser

Kilder 
 Thüringer Allgemeine: Rudi Gering aus Gehlberg: Ein kaum bekannter Weltrekordler (7. mars 2011, besøkt 5. juni 2011)
 Planica 1934-2011: All international competitions, all podium winners and competitors with the longest ski jumps and flights
 Skiklub Bischofshofen: Schanzenrekorde (besøkt 5. juni 2011)

Eksterne lenker 
 Skispringen.com: Weltrekord Skifliegen - complete list (foruminnlegg 5. mars 2009, redigert 16. juni 2009)

Tyske skihoppere
Personer fra Suhl
Dødsfall på 1900-tallet
Fødsler i 1917
Martin Bjørnbak

Martin Bjørnbak (født 22. mars 1992) er en norsk fotballspiller som spiller for Molde Fotballklubb.

Bjørnbak gikk vinteren 2011 fra Stålkameratene i Mo i Rana til Bodø/Glimt, og fikk der sin debut i seriekampen mot HamKam 25. april 2011, og han spilte etter dette stort sett alle kampene for Glimt i sin debutsesong.

Bjørnbak gjorde det såpass bra at større klubber fattet interesse i gutten fra Rana som tidligere hadde vært i søkelyset til Tromsø IL. Den 5. januar 2012 bekreftet Bodø/Glimt at Martin Bjørnbak var solgt til tippeligaklubben Haugesund for et milionbeløp.
Bjørnbak fikk sin debut i Tippeligaen i første seriekamp mot Vålerenga på Ullevaal, der han ble utvist med rødt kort etter 33 minutter.

November 2015 signerte Bjørnbak en treårskontrakt for Glimt etter en god 2015 sesong for FK Haugesund, og returnerer dermed til Bodø etter tre år i Haugesund.

Bjørnbak debuterte for Norges U21 landslag i EM kvalifiseringskamp mot Aserbajdsjan på Marienlyst i Drammen den 1. juni 2012.

Bjørnbak er kjent for sin fysikk, frisparkfot og duellstyrke.

Referanser

Eksterne lenker 
 

Norske fotballspillere
Fotballspillere for IL Stålkameratene
Fotballspillere for FK Bodø/Glimt
Fotballspillere for FK Haugesund
Fotballspillere for Molde FK
Fødsler i 1992
Personer fra Hemnes kommune
Anthony Sowell

Anthony Edward Sowell (født 19. august 1959) er en amerikansk seriemorder.

I en alder av 19 år, meldte Sowell seg til United States Marine Corps i Cleveland, Ohio den 24. januar 1978. Han fikk sin grunnleggende militære opplæring ved Marine Corps Recruit Depot Parris Island i Sør-Carolina, deretter ble han utdannet til elektriker ved Camp Lejeune i Nord-Carolina. I 1989 ble en kvinne som var tre måneder gravid med hjem til Sowell frivillig. Da hun forsøkte å forlate hjemmet hans, bandt Sowell hendene og føttene hennes med et belte. Hun klarte å rømme og varslet politiet.

Sowell ble i 1989 siktet for kidnapping, voldtekt og voldtektsforsøk. Han erklærte seg skyldig i tiltalen og fikk femten års fengsel. Sowell ble løslatt i 2005. Sowell ble arrestert for andre gang i oktober 2009 som en mistenkt i mordene på minst elleve kvinner. Likene som han har anklaget for å  ha drept ble funnet inne i huset hans eller i nærheten av hans hjem i Cleveland, Ohio. Sowell blir anklaget for kidnapping, voldtekt og drap. Han har bønnfalt om å bli funnet ikke skyldig på grunn av sinnssykdom. 

Den 5. november 2009 ble det første av de elleve angivelige ofrene identifisert som Tonia Carmichael, en 53 år gammel afro-amerikansk kvinne som hadde forsvunnet mer enn ett år tidligere. Kroppen hennes ble funnet begravd i bakgården til Sowells hus. Hun syntes å ha blitt kvalt, og ble identifisert med DNA-prøver. Hun hadde et kriminelt rulleblad med tyveri samt besittelse og bruk av narkotiske stoffer. Hennes mor hadde meldt henne savnet i desember 2008. Alle ofrene som Sowell er anklaget for å ha kidnappet og drept var kvinner, ofte hjemløse med et kriminelt rulleblad og en lang historie med rusmisbruk. Dette gjorde at kvinnene ofte ikke ble savnet før lenge etter at de forsvant. FBI samler informasjon for å se om Sowell kan være knyttet til flere lignende uløste saker i de forskjellige byene som han hadde bodd i tidligere.

Referanser 

Personer fra USA
Seriemordere
Soldater i U.S. Marine Corps
Elektrikere
Daniel Berntsen (1993)

Daniel Mikal Aas Berntsen (født 4. april 1993) er en norsk fotballtrener og fotballspiller som spiller for Idrettsklubben Junkeren og er spillerutvikler for .  

Berntsen var med på å vinne Norway Cup klasse B (G15-G16) for Bodø/Glimt i 2009.

Berntsen debuterte i en obligatorisk kamp for  da han ble byttet inn for Runar Berg, i seriekampen mot Sandnes Ulf 19. mai 2010. Runar Berg offentliggjorde dagen etter at han la opp som fotballspiller med umiddelbar virkning, etter å ha sett Daniel Berntsen fosse nedover sidelinja. Berg mente det ikke var et poeng at han skulle ta opp plassen til et slikt talent på laget. Han skrev under en proffkontrakt for  før Sandnes Ulf-kampen og fikk seks kamper i 2010-sesongen. 

Etter å ha virkelig slått gjennom i 2011-sesongen ble det stor interesse for spilleren. Etter å ha blitt kåret til banens beste i kamp etter kamp, meldte det seg interesse fra Tromsø, Odd, Molde og Rosenborg med flere. Tromsø var først ute med en offisiell forespørsel, men Bodø/Glimt var ikke interessert i å selge. Etter at Berntsen flere ganger var ute i media og uttalte at han ønsket å gå til Rosenborg, ble det tydelig at Bodø/Glimt måtte selge. Den 31. august 2011 ble det klart at Daniel Berntsen var klar for Rosenborg fra 2012-sesongen.

Den 26. november 2014 ble Berntsen solgt fra Rosenborg til den svenske klubben .

Etter fire sesonger i Tromsø IL, ble det den 18. mars 2022 klart at Berntsen har signert en amatørkontrakt med 3.divisjonslaget IK Junkeren.

Han er sønn av den tidligere fotballspilleren Dag Trygve Berntsen.

Referanser

Eksterne lenker 
 

Norske fotballspillere
Norske fotballtrenere
Fotballspillere for FK Bodø/Glimt
Fotballspillere for Rosenborg BK
Fotballspillere for Fredrikstad FK
Fotballspillere for Djurgårdens IF
Fotballspillere for Vålerenga Fotball
Fotballspillere for Tromsø IL
Norske fotballspillere i Sverige
Personer fra Bodø kommune
Fødsler i 1993
Eggsporesopper

Eggsporesopper eller oomyceter er en gruppe organismer som tidligere ble regnet for å være sopp, men som nå vanligvis regnes med til gruppen Chromista. Innen Chromista klassifiseres de gjerne til gruppen Pseudofungi sammen med Hyphochytridiomycetes.

De har en sopplignende bygning, blant annet med hyfer. De har cellulose i celleveggen, og forplantning skjer ved oogami. 

Noen arter er knyttet til vann, noen er knyttet til landjorden, og noen er amfibiske. Noen er også parasitter. Noen av dem er beryktet for at de kan skade avlinger.

Til gruppen hører blant annet fiskeskimmel og potettørråte.

Eksterne lenker 
 
 Systematikk. UiO. Institutt for biovitenskap

Eukaryoter
Matt Kuchar

Matthew Gregory Kuchar (født 21. juni 1978 i Florida) er en amerikansk profesjonell golfspiller som spiller på PGA-touren.

Etter en amatørkarriere der han blant annet vant US Amateur Championship i 1997 og ble beste amatør i The Masters og US Open 1998, ble Kuchar profesjonell i 2000.

Meritter

Seire på PGA-touren 
 2010 The Barclays
 2009 Turning Stone Resort Championship
 2002 Honda Classic

Seire på Nationwide Tour 
 2006 Henrico County Open

Seire som amatør 
 1997 US Amateur Championship

Ryder Cup 
 2010

Presidents Cup 
 2011

Eksterne lenker 
 
 

Golfspillere fra USA
Golfspillere under Sommer-OL 2016
Deltakere for USA under Sommer-OL 2016
Medaljevinnere under Sommer-OL 2016
Fødsler i 1978
Neukölln (ortsteil)

Neukölln er en ortsteil i Berlins bydel Neukölln. Ortsteilen Neukölln er den nordligste og tettest befolkete del av bydelen Neukölln. 

Inntil 1920 var ortsteil Neukölln en selvstendig by og fra 1912 het byen Rixdorf (bei Berlin). I noen sammenhenger blir ortsteilen kalt Neukölln-Nord eller Nord-Neukölln for å skille den fra bydelen.

Referanser 

Neukölln

sv:Neukölln
Holisten

Holisten er Holistisk Forbunds medlemsblad, og kommer ut to ganger i året. https://www.holistisk-forbund.no/staasted/holisten 

Redaktører for Holisten er Marianne Bøen.  

Holisten tar for seg artikler som omhandler et holistisk livssyn.   

Blant redaksjonsmedlemmene er Patrik Swanstrøm, Victoria Scheel Haarstad og Stephan Koll.

Eksterne lenker
 Bladets hjemmeside

Norske tidsskrifter
En bit av mig själv

En bit av mig själv er et musikkalbum med Jan Høiland, utgitt i 1973.

Sporliste

 «När livet börjar le»
 «Min sommardröm»
 «En bit av mig själv»
 «Regnet det bara öser ner»
 «Vad världen behöver är kärleken»
 «Rör vid mig»
 «Jag kan aldrig slå mig till ro nånstans»
 «My Way»
 «Vänner som du och jag»
 «Shalom Shula Shalom»
 «Bara du»
 «En läng och ödslig väg»

Musikkalbum fra 1973
Jan Høiland-album
Anne Berit Andersen (artist)

Anne Berit Andersen, også kjent som Anne Berit Yttervik eller bare Anne Berit, (født 6. april 1973) er en norsk musiker og sanger fra Horten, oppvokst på Øksnes i Vesterålen. Siden 2007 har hun vært opptrådt med eget band på konserter rundt om i Norge. i 2009 kom hennes første singel «Desert Road». I 2010 kom hennes debutalbum som soloartist, Maleri - utafør sted og tid.

Bandmedlemmer 
 Anne Berit Andersen – sang
 Arne Viggo Aas – bass
 Jan «Putte» Teigen – piano, orgel
 Christer Andreassen – trommer
 Andreas Sandvik – gitarer

Diskografi 

 2010 Maleri – utafør sted og tid
 2018 På vei heim

Referanser

Eksterne lenker 
 

Norske sangere
Hedda Hopper

Hedda Hopper (født 2. mai 1885 i Hollidaysburg i Blair County i Pennsylvania, død 1. februar 1966 i Hollywood i California) var en amerikansk skuespiller, forfatter og skribent.

Liv og virke

Bakgrunn
Hedda Hopper, som opprinnelig het Elda Furry, var datter av Margaret (født Miller, 1856–1941) og David Furry som var slakter. D evar begge medlemmer av trossamfunnet  German Baptist Brethren. Familiken var av Pennsylvania Dutch (tysk) bakgrunn. Familien flyttet til Altoona da Elda var tre år gammel.

Karriere
Hun reiste til New York City og begynte sin skuespillerkarriere på Broadway. Hennes første oppsetninger på Broadway var ikke særlig populære. Hopper begynte som skuespiller i stumfilmer i 1915. Hennes filmdebut kom i 1916 da hun spilte mot William Farnum. Hun dukket opp i mer enn 120 filmer i de følgende 23 årene. Hopper grunnla en sladrespalte kalt "Hedda Hopper's Hollywood" som ble trykt for første gang i Los Angeles Times den 14. februar 1938. 

Hopper oppnådde kontrovers ved å navngi mistenkte eller påståtte kommunister under og etter den andre verdenskrig. Hennes hyppige angrep mot Charlie Chaplin i 1940-årene for hans venstreorienterte politikk og kjærlighetsliv kan ha bidratt til at han ble nektet å komme inn i USA i 1952. Hopper spredte gjentatte ganger rykter om skuespillere som muligens var homofile og om utenomekteskapelige forhold mellom kjente skuespillere. Dette førte til at hun ble saksøkt for injurier.

Hopper debuterte som vert for sitt eget radioprogram, The Hedda Hopper Show, den 6. november 1939. Programmet gikk frem til 28. juni 1947. Hennes selvbiografi, From Under My Hat (1952) ble etterfulgt av The Whole Truth and Nothing But i 1962. Hopper var aktiv som forfatter og spaltist frem til sin død og hun skrev blant annet for Chicago Tribune Syndicate.

Den 8. mai 1913, giftet hun seg i New Jersey og ble skilt i 1922. Hun fikk sønnen William Hopper, som også var skuespiller.

Hopper døde av lungebetennelse i en alder av 80 år i Hollywood. Hun ble gravlagt ved Rose Hill Cemetery i Altoona i Pennsylvania. For sine mange bidrag til den amerikanske filmindustrien har Hopper blitt tildelt en stjerne på Hollywood Walk of Fame som ligger ved 6313 ½ Hollywood Boulevard i Hollywood. Skuespiller Jane Alexander fikk en Emmy Award-nominasjon for å portrettere Hopper i TV-filmen Malice in Wonderland i 1985.

Referanser

Eksterne lenker 
 
 

Skuespillere fra USA
Personer fra Blair County i Pennsylvania
Personer fra Altoona
Hollywood Walk of Fame
Det franske ekspedisjonskorps i Det fjerne østen

Det franske ekspedisjonskorps i Det fjerne østen (fransk: Corps expéditionnaire français en Extrême-Orient – CEFEO) var den franske hærens styrker som ble benyttet i Det fjerne østen fra avslutningen av andre verdenskrig og gjennom den første indokinesiske krig.

Historie 
Avdelingen ble sendt til Fransk Indokina under Stillehavskrigen for å beskytte det franske Vichy-regimets kontroll over sin tidligere koloni mot japanerne. Styrken ble imidlertid slått tilbake av japanerne under deres andre kampanje i kolonien.

Motstanden mot det franske kolonistyret blomstret opp i hele Fransk Indokina etter krigen, og i 1949 ble Laos, Kambodsja og Vietnam deltakende stater i Den franske union. CEFEO var da den franske militære styrke som skulle sikre området. Dette førte i Vietnam til en geriljakrig mot Viet Minh som endte med det franske nederlaget ved Dien Bien Phu.

Etter at styrkene ble trukket ut av Indokina etter nederlaget, ble avdelingen oppløst.

Sammensetning 
CEFEO besto av utskrevne og vervede mannskaper fra Den franske unions oversjøiske områder, særlig i Maghreb og Madagaskar, men også det øvrige Afrika og Sørøst-Asia. I tillegg besto den av flere avdelinger fra Fremmedlegionen, som besto av en større overvekt av europeere (franskmenn, spaniere, polakker, tyskere).

Hele ledelsen, samt fallskjermenhetene besto imidlertid utelukkende av franskmenn.

Størrelsen varierte fra rundt , med en lokal styrke på  indokinesere i 1946, til  og en lokal styrke på  i 1954. Rundt  var fra Afrika.

Kommandanter 

Philippe Leclerc de Hauteclocque (1945–46)
Jean Etienne Valluy (1946–48)
Roger Blaizot (1948–49)
Marcel Carpentier (1949–50)
Jean de Lattre de Tassigny (1950–51)
Raoul Salan (1952–53)
Henri Navarre (1953–54)
Paul Ély (1954–55)
Pierre Jacquot (1955–56)

Eksterne lenker
 CEFEO-uniformer
 Slagorden i Indokina under andre verdenskrig
 Fransk motstand i Indokina (1943–1945)
 Nettside til veteransammenslutning
 Utviklingen av CEFEO (fra det franske forsvarets arkiver)

Frankrikes hær
Etableringer i 1945
Opphør i 1956
Qutb ud din Aibak

Qutb ud din Aibak,  Qutb-ud-Din Aibak, Qutb ad-Din Aybak,  Qutb Al-Din Aibeg, Qutb ud-Din, eller Qutabuddin var en indisk sultan for Delhisultanatet fra 1206 til 1210.

Mot slutten av 1100-tallet ble  Nord-India invadert av Muhammad av Ghor. Men Muhammad ble myrdet på sin vei til Ghazani 15. mars 1206, og kunne aldri utrope seg til sultan over India. Han hadde heller ingen arvinger.

En av Muhammeds generaler, Qutabuddin, tok da tittelen som sultan, mens en annen, Tajuddin Yildiz tok over tronen i Ghazani.

Den fireårige regjeringstiden med Qutabuddin som sultan var militært fremgangsrik. I løpet av denne tiden rakk Qutabuddin også å bygge en moské i Delhi, og en i Ajmer.

Indiske monarker
Fødsler på 1100-tallet
Delhisultanatet